stanford-oval/wikipedia huggingface dataset:
ริลักกูมะ
การตอบรับ

การจำหน่ายริลักกูมะยังคงน้อย จนกระทั่งโด่งดังใน ค.ศ. 2004 เพราะริลักกูมะได้ทำลายการเหมารวมของตัวละครน่ารักว่าต้องกระปรี้กระเปร่า. ในเดือนพฤษภาคม ค.ศ. 2010 จากฐานข้อมูลแบบสอบถามตัวละคร ริลักกูมะ เป็นตัวละครที่โด่งดังในประเทศญี่ปุ่น โดยอยู่ในอันดับ 5
แหล่งข้อมูลอื่น

サンエックスブログキャラ
วัดโคกหัวข้าว

| วัดโคกหัวข้าว |
| --- | --- |

ชื่อสามัญ: วัดโคกหัวข้าว, วัดหลุมข้าว, วัดอุดมธัญญาหาร
ที่ตั้ง: ตำบลท่าถ่าน อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโคกหัวข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา
วัดโคกหัวข้าว เดิมชื่อ วัดหลุมข้าว ตั้งขึ้นราว พ.ศ. 2325 โดยชาวบ้านที่อพยพจากนครเวียงจันทน์ในพื้นที่ประมาณ 2 ไร่ มีหมู่บ้านล้อมรอบ เมื่อ พ.ศ. 2450  พระอธิการบุญมีเป็นเจ้าอาวาสและได้สร้างอุโบสถขึ้นในราว พ.ศ. 2468 ฝังลูกนิมิต พ.ศ. 2475 วัดได้รับพระราชทานวิสุงคามสีมาเมื่อพ.ศ.2527
วัดโคกหัวข้าวมีเนินโบราณอยู่สองแห่งกลางทุ่งนา อยู่ทางทิศตะวันตกของวัดเก่า ตัวเนินมีความสูงกว่าพื้นที่โดยรอบประมาณ 4 เมตร วัดเก่าตั้งอยู่ในหมู่บ้าน
พบหลักฐานทางโบราณคดีคือ ระฆังหินปูน จำนวน 3 ชิ้น ระฆังหินมีรูเจาะไว้ตรงกลาง พบชิ้นส่วนประติมากรรมทำจากหินทรายสีเขียว และเครื่องถ้วยสมัยราชวงศ์เหม็งตอนปลาย
ที่เนินดินทั้งสองแห่งดังกล่าวเป็นเนินอาคารโบราณสถาน พบเศษอิฐกระจายอยู่ทั่วไปเนื้ออิฐมีส่วนผสมของแกลบ ตัวโบราณสถานจมอยู่ใต้ดิน ไม่สามารถวัดขนาดได้ พบเศษภาชนะดินเผา มีทั้งแถบเนื้อดินธรรมดา เนื้อหิน และเนื้อแกร่ง ประเภทเนื้อดินธรรมดา และเนื้อหินจะพบที่เป็นภาชนะประเภทไหมากที่สุด ส่วนที่เป็นเนื้อแกร่งจะเป็นเครื่องถ้วยชามจีน สมัยราชวงศ์หมิงตอนปลาย
นอกจากนั้นยังมีเนินโบราณสถานอีกแห่งหนึ่งอยู่ทางด้านเหนือห่างออกไปประมาณ 500 เมตร เป็นเนินดินโบราณสถานเหมือนแห่งแรก พบภาชนะดินเผาเนื้อดิน แบบเนื้อหินเป็นภาชนะประเภทไห สมัยอยุธยาพบอยู่รวมกันเป็นกลุ่ม พบว่าการเรียงอิฐเรียงแบบด้านยาวสลับด้านสั้นไปตลอด และในแนวดิ่งก็เรียง หัวอิฐสลับกันตลอด ซึ่งเป็นแบบที่พบมากในการก่อสร้างโบราณสถานในสมัยทวารวดี ถึงสมัยอยุธยาตอนปลาย
ลุยจี เซราฟีนี

ลุยจิ เซอราฟินี (อิตาลี: Luigi Serafini ; เกิดเมื่อวันที่ 4 สิงหาคม ค.ศ.1949 ในกรุงโรม) เป็นศิลปินชาวอิตาลี เป็นที่รู้จักในผลงานชื่อโคเด็กซ์ เซราฟินีอานุสเมื่อปีค.ศ.1981 เผยแพร่โดยแฟรนโก มาเรีย ริชชี
อาชีพ

ในช่วงคริสตทศวรรษที่1980 เขาได้ทำงานเป็นสถาปนิกและคนออกแบบงานที่มิลาน โดยของส่วนใหญ่มักจะมีภาษาจำลองเช่นเก้าอี้ซานต้า ซัสสไปรัล หรือหลอดไฟและแก้วที่มีอาร์เทไมด์ เขาเคยสร้างฉาก ไฟและออกแบบชุดแก่บัลเลต์วง "เดอะแจ๊สคาเลนเดอร์" โดยเฟรดเดอริก แอชตันที่โรงอุปรากรลา สกาลา
ในเดือนพฤษภาคม ค.ศ.2007 เขาจัดงาน "ontological exhibition" ลูน่า แพ็ค ที่ PAC ในมิลาน แล้วให้ความคิดเห็นในสื่ออิตาลี
เมื่อเดือนกรกฎาคม ค.ศ.2008 เขาติดตั้งโพลี่โครมชื่อว่า "Balançoires sans Frontières" (Altalene senza Frontiere) เสร็จที่แคสตาเซกน่า ประเทศสวิตเซอร์แลนด์
อาชีพ > โคเด็กซ์ เซราฟินีอานุส

โคเด็กซ์ เซราฟินีอานุสถูกเผยแพร่ในรุ่นลิมิเตดอิดีชั่น 5000 เล่มในปี 1981 และเผยแพร่เรื่อยๆ ตามที่เขาต้องการ
อาชีพ > งานอื่นๆ

ในปี 1984 เขาได้แต่งเรื่องพูลซิเนลโลพีเดีย (พิคโคล่า) โดยใช้นามแฝง พี. เซทรูโล (เผยแพร่โดยลองกาเนสซี่) โดยมีรายละเอียดเกี่ยวกับหน้ากากเนเปิลของพูลชิเนลลาโดยเล่มนี้หายากกว่าโคเด็กซ์ และในปี 2008 ได้มีการพิมพ์ในบางครั้ง
เว็บที่เชื่อมโยง

Metropolitana di Napoli, Stazione Mater dei, 2003
LUNA-PAC SERAFINI-Milano, maggio 2007 ที่ยูทูบ
LUNA-PAC SERAFINI-Milano, maggio 2007 ที่ยูทูบ
ลูน่า-PAC เซอราฟินี
วัดโคกโพธิ์กุญชร

| วัดโคกโพธิ์กุญชร |
| --- | --- |


ที่ตั้ง: ตำบลตะลุง อำเภอเมืองลพบุรี จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโคกโพธิ์เทพกุญชร ตั้งอยู่ที่ตำบลตะลุง อำเภอเมืองลพบุรี จังหวัดลพบุรี สันนิษฐานว่าสร้างขึ้นในสมัยกรุงศรีอยุธยาตอนปลาย ต่อมาจึงกลายเป็นวัดร้าง ครั้นถึงประมาณปี พ.ศ. 2367 ในสมัยรัชกาลที่ 3 ประชาชนได้ร่วมใจกันบูรณะวัดขึ้นมาอีกครั้ง และเป็นวัดที่มีพระภิกษุจำพรรษามาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2515
สิงสำคัญภายในวัด คือ พระอุโบสถ เป็นอาคารก่ออิฐถือปูน ที่หน้าบันพบร่องรอยการประดับด้วยเครื่องถ้วย และมีพระเจดีย์ทั้งหมด 12 องค์ เป็นเจดีย์รายขนาดย่อมอยู่ด้านข้างและด้านหน้า และได้ขึ้นทะเบียนเป็นโบราณสถาน ประกาศในทะเบียนราชกิจจานุเบกษา เล่มที่ 117 ตอน 104ง 9 ตุลาคม 2543
วรรณี คราประยูร

| คุณหญิงวรรณี คราประยูรป> ช., ป.ม., ท.จ. |
| --- | --- |


คู่สมรสนายกรัฐมนตรีไทย
ดำรงตำแหน่ง 7 เมษายน – 24 พฤษภาคม พ.ศ. 2535
ก่อนหน้า: หม่อมราชวงศ์สดศรี ปันยารชุน
ถัดไป: หม่อมราชวงศ์สดศรี ปันยารชุน
 
ข้อมูลส่วนบุคคล
เกิด: 2 มกราคม พ.ศ. 2480
เสียชีวิต: 21 กันยายน พ.ศ. 2564 (84 ปี) โรงพยาบาลพระมงกุฎเกล้า กรุงเทพมหานคร ประเทศไทย
คู่สมรส: สุจินดา คราประยูร
บุตร: เจิดวุธ คราประยูร เจนวิทย์ คราประยูร
บุพการี: ฉัตร หนุนภักดี (บิดา) ประยงค์ หนุนภักดี (มารดา)
เป็นที่รู้จักจาก: คู่สมรสของนายกรัฐมนตรีไทย

คุณหญิงวรรณี คราประยูร หรือเดิม วรรณี "หนุนภักดี" (2 มกราคม พ.ศ. 2480 - 21 กันยายน พ.ศ. 2564) เป็นภริยาของพลเอก สุจินดา คราประยูร นายกรัฐมนตรีคนที่ 19 ของไทย และเป็นน้องสาวของพลเอก อิสระพงศ์ หนุนภักดี อดีตผู้บัญชาการทหารบก และอดีตรัฐมนตรีว่าการกระทรวงมหาดไทย
ประวัติ

คุณหญิงวรรณี เป็นบุตรคนที่สี่จากทั้งหมดเจ็ดคนของพลตำรวจโทฉัตร หนุนภักดี กับประยงค์ (สกุลเดิม: วิชิตกลชัย) มีพี่น้อง ได้แก่ ประยงค์ฉัตร ผุดผาด, พยอม เศรษฐบุตร, พลเอกอิสระพงศ์ หนุนภักดี, ต้อย หนุนภักดี, ณรงค์ศักดิ์ หนุนภักดี และอัครฉัตร หนุนภักดี ตามลำดับ โดยเฉพาะพี่ชายคือพลเอก อิสระพงศ์ หนุนภักดี เป็นอดีตผู้บัญชาการทหารบก และอดีตรัฐมนตรีว่าการกระทรวงมหาดไทย และเป็นญาติกับพลเอก ชัยณรงค์ หนุนภักดี ลูกพี่น้องคนหนึ่งซึ่งเป็นรองผู้บัญชาการทหารสูงสุด และพลเอก ทวีศักดิ์ หนุนภักดี อดีตผู้บัญชาการหน่วยข่าวกรองทางทหาร เธอยังเป็นอาของ พลเอกทรงวิทย์ หนุนภักดี ผู้บัญชาการทหารสูงสุด
ในวัยเยาว์ครอบครัวต้องย้ายไปตามจังหวัดต่าง ๆ เพราะติดตามบิดาที่รับราชการ
คุณหญิงวรรณี สมรสกับพลเอก สุจินดา คราประยูร มีบุตรชายด้วยกันสองคน ต่อมาเธอเป็นที่ปรึกษากิตติมศักดิ์ของสมาคมแม่บ้านทหารบก
คุณหญิงวรรณี คราประยูร ถึงแก่อนิจกรรมเมื่อวันที่ 21 กันยายน พ.ศ. 2564 เวลา 02.45 น. สิริอายุ 84 ปี
วันที่ 25 กันยายน พ.ศ. 2564 พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯให้บรรจุศพพระราชทานน้ำหลวงอาบศพ โกศแปดเหลี่ยม ต่อมา ในวันที่ 28 พฤศจิกายน​ พ.ศ. 2564 พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯ ให้ วิษณุ เครืองาม รองนายกรัฐมนตรี พลตรีหญิง หม่อมหลวง ลดาวัลย์ กมลาศน์ เข้าร่วมพิธีพระราชทานเพลิงศพ ณ เมรุกองทัพบก วัดโสมนัสราชวรวิหาร​
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2535 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
วัดโคกสะพานขาว

| วัดโคกสะพานขาว |
| --- | --- |

ที่ตั้ง: ตำบลป่าไร่ อำเภออรัญประเทศ จังหวัดสระแก้ว
ประเภท: วัดราษฎร์
นิกาย: มหานิกาย
เจ้าอาวาส: พระครูโกศล อรรถศาล
 สถานีย่อยพระพุทธศาสนา
วัดโคกสะพานขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไร่ อำเภออรัญประเทศ จังหวัดสระแก้ว
ในอดีตบริเวณบ้านโคกยังไม่มีวัด เมื่อชาวบ้านต้องการทำบุญต้องไปทำบุญที่วัดอนุบรรพต ซึ่งตั้งอยู่ที่หมู่ 2 บ้านเขาน้อย ตำบลบ้านใหม่หนองไทร อำเภออรัญประเทศ จังหวัดสระแก้วและต้องเดินทางผ่านสนามบิน (ปัจจุบันคือสวนกาญจนาภิเษก) ซึ่งเดินทางไม่สะดวกนัก ชาวบ้านโคกก็เริ่มอาศัยกันหนาแน่น นายจร น้อยมณี อดีตกำนันตำบลป่าไร่ และชาวบ้านได้ประชุมและเห็นว่า ควรสร้างวัดประจำหมู่บ้านขึ้น เพื่อให้ชาวบ้านโคก ได้มีศาสนสถานในการประกอบกิจกรรมด้านศาสนา โดยร่วมกันบริจาคเงินได้จำนวนหนึ่ง เพื่อนำไปซื้อที่ดิน และสร้างที่พักสงฆ์โคกสะพานขาวขึ้นเมื่อ พ.ศ. 2536 ยังได้นิมนต์หลวงปู่เสาร์ อุปสนฺโต พระสงฆ์วัดอนุบรรพต มาเป็นเจ้าอาวาส ซึ่งถือว่าเป็นเจ้าอาวาสรูปแรกของวัดโคกสะพานขาว จนตั้งเป็นวัดเมื่อวันที่ 26 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553
ลักษณะเด่นวัดได้แก่ ซุ้มประตูช้างขนาดใหญ่และภาพจิตรกรรมฝาผนัง
รายนามเจ้าอาวาส

หลวงปู่เสาร์ อุปสนฺโต พ.ศ. 2526–2543
มหาสุทิน ฉันทโก พ.ศ. 2546
พระครูโกศล อรรถศาล พ.ศ. 2546–
หลวงปู่สอน
วัดหิรัญรูจีวรวิหาร

| วัดหิรัญรูจีวรวิหาร |
| --- | --- |


ชื่อสามัญ: วัดหิรัญรูจีวรวิหาร
ที่ตั้ง: เลขที่ 122 ซอยวัดหิรัญรูจี ถนนอินทรพิทักษ์ แขวงหิรัญรูจี เขตธนบุรี กรุงเทพมหานคร 10600
ประเภท: พระอารามหลวงชั้นตรี ชนิดวรวิหาร
นิกาย: มหานิกาย
พระพุทธรูปสำคัญ: หลวงพ่อดำ
เจ้าอาวาส: พระวชิรโกศล (ประสิทธิ์ สิริธมฺโม)
 สถานีย่อยพระพุทธศาสนา
วัดหิรัญรูจีวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ในแขวงหิรัญรูจี เขตธนบุรี กรุงเทพมหานคร เดิมชื่อ วัดน้อย หรือ วัดน้อยบางไส้ไก่ สร้างขึ้นราวปี พ.ศ. 2321 ในสมัยกรุงธนบุรี สร้างโดยเจ้าขรัวเงิน พระชนกของกรมสมเด็จพระศรีสุริเยนทรามาตย์ ต่อมาในสมัยรัชกาลที่ 4 พระยาอนุชิต [สันนิษฐานว่าคือพระยาอนุชิตชาญไชย (อุ่น)] ได้บูรณปฏิสังขรณ์ แล้วถวายเป็นพระอารามหลวงเมื่อปี พ.ศ. 2397 พระบาทสมเด็จพระจอมเกล้าเจ้าอยู่หัวพระราชทานนามว่า วัดหิรัญรูจี ซึ่งมีความหมายตรงกับชื่อของผู้สร้างวัด และยังโปรดให้หล่อพระพุทธรูปปางมารวิชัยด้วยเงินทั้งองค์
วัดเป็นสถาปัตยกรรมไทยผสมจีน พระอุโบสถ เป็นอาคารก่ออิฐถือปูน หน้าบันปูนปั้นลายรูปดอกไม้และนก หลังคาไม่มีช่อฟ้า ใบระกา หางหงส์ ก่ออิฐถือปูน ภายในมีพระพุทธรูปปางมารวิชัยปิดทองทั้งองค์เป็นพระประธาน คือ หลวงพ่อดำ มีพระเจดีย์ใหญ่ทรงกลม และเจดีย์ 6 องค์ เป็นเจดีย์ย่อมุมไม้สิบสอง พระพุทธรูป
วัดห้วยจระเข้

| วัดห้วยจระเข้ |
| --- | --- |

ชื่อสามัญ: วัดห้วยจระเข้, วัดนาคโชติการาม, วัดใหม่ห้วยจระเข้
ที่ตั้ง: ตำบลพระปฐมเจดีย์ อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสุจิตกิจจานุกุล
 สถานีย่อยพระพุทธศาสนา
วัดห้วยจระเข้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม
วัดห้วยจระเข้มีเจ้าอาวาสรูปแรกคือ พระครูปราจิณทิศบริหาร และหลังจากนั้นในปี ร.ศ. 119 พระครูปราจิณทิศบริหารได้นำหนังสือขอพระราชทานวิสุงคามสีมา โดยให้พระยาสุนทรบุรี เสด็จราชการมณฑลนครไชยศรี กราบบังคมทูลพระบาทสมเด็จพระจุลจอมเกล้าเจ้าอยู่หัวขอพระราชทานวิสุงคามสีมา จนได้รับพระราชทานเมื่อวันที่ 9 กรกฎาคม พ.ศ. 2443 ต่อมาหลวงปู่นาค เดิมจำพรรษาอยู่ที่วัดพระปฐมเจดีย์ และขณะนั้นพระบาทสมเด็จพระจุลจอมเกล้าเจ้าอยู่หัวโปรดให้ย้ายกุฏิสงฆ์จากทางทิศเหนือไปตั้งทางด้านทิศใต้ แต่หลวงปู่นาคก็มิได้ย้าย แต่ท่านกลับมาจำพรรษาอยู่ที่วัดห้วยจระเข้ เมื่อ พ.ศ. 2447 และหลังจากพระครูปราจิณทิศบริหารมรณภาพ หลวงปู่นาค หรือ พระครูปัจฉิมทิศบริหาร ก็ได้ขึ้นเป็นเจ้าอาวาส จนท่านได้มรณภาพเมื่อ พ.ศ. 2453 พระครูอุตตรการบดี (สุข ปทุมสฺสวณฺโณ) เป็นเจ้าอาวาส และได้เปลี่ยนชื่อวัดมาเป็น วัดนาคโชติการาม แต่ประชาชนไม่นิยมเรียกกัน โดยจะเรียกว่า วัดใหม่ห้วยจระเข้ และต่อมาตัดคำว่า "ใหม่" ออกไปจนถึงปัจจุบันนี้
หลวงปู่นาค โชติโก เป็นอดีตพระเกจิอาจารย์ชื่อดังนครปฐม ที่ได้รับความเลื่อมใสศรัทธา มีชื่อเสียงโด่งดังในการสร้าง พระปิดตาเนื้อเมฆพัด ซึ่งเมฆพัด เป็นโลหะที่ได้จากการเล่นแร่แปรธาตุตามตำราของไทยโบราณ เชื่อว่าเป็นธาตุกายสิทธิ์มีฤทธานุภาพในตัวเอง ผู้ศรัทธานิยมเล่นกัน 3 พิมพ์ ได้แก่ พิมพ์ท้องแฟบ พิมพ์ท้องป่อง และ พิมพ์หูกระต่าย พระปิดตาที่ท่านสร้างขึ้น มีพุทธลักษณะงดงาม ด้านศีรษะจะใหญ่ มือใหญ่ โยงก้นแต่ไม่ทะลุไปด้านหลัง มักปรากฏรอยจารของท่าน ในสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประทับแรม ณ พระราชวังสนามจันทร์ พร้อมด้วยสมเด็จกรมพระยาดำรงราชานุภาพ จะเสด็จกราบนมัสการหลวงปู่นาคเป็นประจำ ซึ่งมีเรื่องเล่ากันว่า หลวงปู่นาคได้ถวายพระปิดตาไว้บูชาคู่พระวรกายพระองค์ท่านด้วยเช่นกัน
วัดโคธาราม

| วัดโคธาราม |
| --- | --- |

ชื่อสามัญ: วัดโคธาราม, วัดบางเหี้ย, วัดบางเหี้ยใน
ที่ตั้ง: เลขที่ 18 หมู่ที่ 3 ถนนปานวิถี ตำบลบางเพรียง อำเภอบางบ่อ จังหวัดสมุทรปราการ 10560
ประเภท: วัดราษฎร์
นิกาย: มหานิกาย
พระประธาน: หลวงพ่อโต
เจ้าอาวาส: พระปลัดชาตรี สิริมงฺคโล (วงศ์ศิริ)
 สถานีย่อยพระพุทธศาสนา
วัดโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านท้ายวัด ตำบลบางเพรียง อำเภอบางบ่อ จังหวัดสมุทรปราการ มีที่ดินที่ตั้งวัด 26 ไร่ 3 งาน 71 ตารางวา
วัดโคธารามสร้างขึ้นเมื่อประมาณ พ.ศ. 2300 เดิมมีชื่อว่า วัดบางเหี้ย ต่อมาทางกรมชลประทานได้มาสร้างเขื่อนกั้นน้ำเค็มขึ้นทางด้านใต้ของวัด ทำให้วัดอยู่ตอนใน จึงมีชื่อว่า วัดบางเหี้ยใน ต่อมาในสมัยที่จอมพล ป. พิบูลสงคราม เป็นนายกรัฐมนตรี หรือในสมัยของพระครูประภากรวิมล (หลวงพ่อแป้น) เป็นเจ้าอาวาส ได้มีการเปลี่ยนชื่อเสียใหม่เป็น "วัดโคธาราม" โดยยังคงความหมายเดิม วัดได้รับพระราชทานวิสุงคามสีมาครั้งหลังเมื่อวันที่ 16 ธันวาคม พ.ศ. 2554
อาคารและเสนาสนะได้แก่ อุโบสถ กว้าง 30 เมตร ยาว 72 เมตร สร้างเมื่อ พ.ศ. 2325 ภายในประดิษฐานพระประธาน เป็นพระพุทธรูปแบบพระพุทธชินราช หน้าตักกว้าง 2 ศอกเศษ กุฏิสงฆ์ จำนวน 11 หลัง ส่วนใหญ่เป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2499 ศาลาการเปรียญ สร้างเมื่อ พ.ศ. 2525 วิหาร และเจดีย์ 1 องค์
รายนามเจ้าอาวาส

การบริหาร และการปกครองมีเจ้าอาวาสเท่าที่สามารถสืบค้นได้
พระอธิการเฉย 2456–2460
พระอธิการท่วม 2460–2464
พระอธิการลิ 2464–2475
พระอธิการเส็ง 2475–2494
พระครูประภากรวิมล (หลวงพ่อแป้น) 2494–2518
พระมหาไพโรจน์ ฐิตปุญโญ 2520–2526
เจ้าอธิการอเนก สนุติกโร 2529–2545
พระครูสมุห์มาโนช สิริสุวณโณ 2546–2562
พระปลัดชาตรี สิริมงคโล 2562–ปัจจุบัน
วัดห้วยบง

| วัดห้วยบง |
| --- | --- |

ที่ตั้ง: ตำบลห้วยบง อำเภอเฉลิมพระเกียรติ จังหวัดสระบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูฐิติสุวรรณวงศ์ (ทองคำ สุวณฺโณ)
 สถานีย่อยพระพุทธศาสนา
วัดห้วยบง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยบง อำเภอเฉลิมพระเกียรติ จังหวัดสระบุรี ที่ดินตั้งวัดเนื้อที่ 9 ไร่ 60 ตารางวา
วัดห้วยบง สร้างขึ้นเมื่อ พ.ศ. 2400 โดยชาวบ้านร่วมใจกันสร้าง ได้รับพระราชทานวิสุงคามสีมา วันที่ 16 กรกฎาคม พ.ศ. 2513 เขตวิสุงคามสีมากว้าง 30 เมตร ยาว 60 เมตร ผูกพัทธสีมา เมื่อวันที่ 11 กุมภาพันธ์ พ.ศ. 2516 ทางวัดได้เปิดสอนพระปริยัติธรรมตั้งแต่ พ.ศ. 2496 ได้เปิดโรงเรียนผู้ใหญ่แผนกสามัญแก่พระภิกษุสามเณร
อาคารเสนาสนะที่สำคัญ ได้แก่ อุโบสถ กว้าง 2.90 เมตร ยาว 22 เมตร สร้าง พ.ศ. 2516 โครงสร้างคอนกรีตเสริมเหล็ก ศาลาการเปรียญ กว้าง 14 เมตร ยาว 28 เมตร สร้างด้วยคอนกรีตและไม้ พ.ศ. 2426 หอสวดมนต์กว้าง 6 เมตร ยาว 18 เมตร สร้างขึ้นเป็นอาคารครึ่งตึกครึ่งไม้ พ.ศ. 2594 กุฏิสงฆ์ จำนวน 3 หลัง เป็นอาคารไม้
ฟุตบอลลีกแชมเปียนชิป ฤดูกาล 2012–13

| --- | --- |
ฤดูกาล: 2012–13
ชนะเลิศ: คาร์ดิฟฟ์ซิตี
เลื่อนชั้น: คาร์ดิฟฟ์ซิตี ฮัลล์ซิตี คริสตัลพาเลซ
ตกชั้น: ปีเตอร์โบโรยูไนเต็ด วูล์ฟเวอร์แฮมป์ตันวันเดอเรอส์ บริสตอลซิตี
จำนวนการแข่งขันทั้งหมด: 552
จำนวนประตูทั้งหมด: 1494 (2.71 ต่อนัด)
ผู้ยิงประตูสูงสุด: เกลนน์ เมอร์เรย์ (30 ประตู)
ทีมเหย้าชนะสูงสุด: แบล็กพูล 6–0 อิปสวิชทาวน์ เลสเตอร์ซิตี 6–0 อิปสวิชทาวน์
ทีมเยือนชนะสูงสุด: บาร์นสลีย์ 0–6 ชาร์ลตันแอธเลติก
ประตูสูงสุด: ชาร์ลตันแอธเลติก 5–4 คาร์ดิฟฟ์ซิตี ปีเตอร์โบโรยูไนเต็ด 5–4 โบลตันวันเดอเรอส์ (9 ประตู)
สถิติชนะติดต่อกันสูงสุด: 6 นัด นอตทิงแฮมฟอเรสต์
สถิติไม่แพ้ติดต่อกันสูงสุด: 14 นัด คริสตัลพาเลซ
สถิติไม่ชนะติดต่อกันสูงสุด: 12 นัด ฮัดเดอส์ฟิลด์ทาวน์ วูล์ฟส์
สถิติแพ้ติดต่อกันสูงสุด: 7 นัด บริสตอลซิตี ปีเตอร์โบโรยูไนเต็ด เชฟฟิลด์เวนสเดย์
ผู้เข้าชมมากที่สุด: 33,010 คน ดาร์บีเคาน์ตี v นอตทิงแฮมฟอเรสต์
ผู้เข้าชมน้อยที่สุด: 5,435 คน ปีเตอร์โบโรยูไนเต็ด v บริสตอลซิตี
ผู้เข้าชมโดยเฉลี่ย: 17,331 คน
← 2011–12 2013–14 →
ฟุตบอลลีกแชมเปียนชิป ฤดูกาล 2012–13 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน. โดยผู้ชนะในฤดูกาลนี้คือ คาร์ดิฟฟ์ ซิตี และอันดับที่สองหรือรองชนะเลิศคือ ฮัดเดอส์ฟิลด์ ทาวน์ และเสร็จสิ้นในวันที่ 27 พฤษภาคม 2013 กับ เพลย์-ออฟ รอบชิงชนะเลิศ ที่ คาร์ดิฟฟ์ซิตีสเตเดียม.
การแข่งขันรอบเพลย์ออฟ > นัดแรก

9 พฤษภาคม 2013
01:45 
 (เวลาไทย)
| เลสเตอร์ซิตี | 1–0 | วัตฟอร์ด |
| --- | --- | --- |
| นูเจนท์  82' | รายงาน |  |
ผู้ชม: 29,650 คน
ผู้ตัดสิน: นีล สวาร์บริก
10 พฤษภาคม 2013
01:45 
 (เวลาไทย)
| คริสตัล พาเลซ | 0–0 | ไบรท์ตัน แอนด์ โฮฟ อัลเบียน |
| --- | --- | --- |
|  | รายงาน |  |
ผู้ชม: 23,294 คน
ผู้ตัดสิน: ไมเคิล โอลิเวอร์
การแข่งขันรอบเพลย์ออฟ > นัดที่สอง

12 พฤษภาคม 2013
18:30 
 (เวลาไทย)
| วัตฟอร์ด | 3–1 | เลสเตอร์ซิตี |
| --- | --- | --- |
| ไวดรา  15', 65' ดีนีย์  90+8' | รายงาน | นูเจนท์  19' |
ผู้ชม: 16,142 คน
ผู้ตัดสิน: ไมเคิล โอลิเวอร์
รวมผลสองนัด วัตฟอร์ด ผ่านเข้ารอบด้วยสกอร์รวม 3–2.
13 พฤษภาคม 2013
01:45 
 (เวลาไทย)
| ไบรท์ตัน แอนด์ โฮฟ อัลเบียน | 0–2 | คริสตัล พาเลซ |
| --- | --- | --- |
|  | รายงาน | ซาฮา  69', 88' |
ผู้ชม: 29,518 คน
ผู้ตัดสิน: มาร์ค แคลตเทนเบิร์ก
รวมผลสองนัด คริสตัล พาเลซ ผ่านเข้ารอบด้วยสกอร์รวม 2–0.
การแข่งขันรอบเพลย์ออฟ > รอบชิงชนะเลิศ

27 พฤษภาคม 2013
21:00 
 (เวลาไทย)
| คริสตัล พาเลซ | 1-0 (ต่อเวลาพิเศษ) | วัตฟอร์ด |
| --- | --- | --- |
ฟิลลิปส์  105+1' (ลูกโทษ): 
ผู้ชม: 82,025 คน
ผู้ตัดสิน: มาร์ติน แอตกินสัน
การเปลี่ยนแปลงจากฤดูกาลที่แล้ว > การเปลี่ยนแปลงทีม

| --- | --- |
 ถึง แชมเปียนชิพ เลื่อนชั้น มาจาก ลีก วัน ชาร์ลตัน แอธเลติก  เชฟฟิลด์ เวนสเดย์  ฮัดเดอส์ฟิลด์ ทาวน์ ตกชั้น จาก พรีเมียร์ลีก วูล์ฟเวอร์แฮมป์ตัน วันเดอเรอส์  แบล็กเบิร์น โรเวอส์  โบลตัน วันเดอเรอส์:  จาก แชมเปียนชิพ เลื่อนชั้น มาจาก พรีเมียร์ลีก เรดดิง  เซาแทมป์ตัน  เวสต์แฮม ยูไนเต็ด ตกชั้น จาก ลีก วัน พอร์ตสมัท  โคเวนทรี ซิตี  ดอนคาสเตอร์ โรเวอส์
ทีม

บาร์นสลีย์
เบอร์มิงแฮมซิตีตี
แบล็กเบิร์นโรเวอส์
แบล็กพูล
โบลตันวันเดอเรอส์
ไบรท์ตัน แอนด์ โฮฟ อัลเบียน
บริสตอลซิตี
เบิร์นลีย์
คาร์ดิฟฟ์ซิตี
ชาร์ลตันแอธเลติก
คริสตัลพาเลซ
ดาร์บี้เคาน์ตี
ฮัดเดอส์ฟิลด์ทาวน์
ฮัลล์ซิตี
อิปสวิชทาวน์
ลีดส์ยูไนเต็ด
เลสเตอร์ซิตี
มิดเดิลส์เบรอ
มิลล์วอลล์
นอตทิงแฮมฟอเรสต์
ปีเตอร์โบโรยูไนเต็ด
เชฟฟิลด์เวนสเดย์
วัตฟอร์ด
วูล์ฟเวอร์แฮมป์ตันวันเดอเรอส์
ที่อยู่ของทีมในการแข่งขันฟุตบอลลีกแชมเปียนชิป
| ทีม | สถานที่ | สนามแข่งขัน | ความจุ |
| --- | --- | --- | --- |
| บาร์นสลีย์ | Barnsley | Oakwell | 23,009 |
| เบอร์มิงแฮมซิตี | Birmingham | St Andrew's Stadium | 30,079 |
| แบล็กเบิร์นโรเวอส์ | Blackburn | Ewood Park | 31,154 |
| แบล็กพูล | Blackpool | Bloomfield Road | 17,338 |
| โบลตันวันเดอเรอส์ | Bolton | Reebok Stadium | 28,100 |
| ไบรท์ตันแอนด์โฮฟอัลเบียน | Brighton | The AMEX | 30,750 |
| บริสตอลซิตี | Bristol | Ashton Gate | 21,497 |
| เบิร์นลีย์ | Burnley | Turf Moor | 22,546 |
| คาร์ดิฟฟ์ซิตี | Cardiff | Cardiff City Stadium | 26,828 |
| ชาร์ลตันแอธเลติก | Charlton, London | The Valley | 27,111 |
| คริสตัลพาเลซ | South Norwood, London | Selhurst Park | 26,309 |
| ดาร์บี้เคาน์ตี | Derby | Pride Park Stadium | 33,597 |
| ฮัดเดอส์ฟิลด์ทาวน์ | Huddersfield | John Smith's Stadium | 24,500 |
| ฮัลล์ซิตี | Kingston upon Hull | KC Stadium | 25,586 |
| อิปสวิชทาวน์ | Ipswich | Portman Road | 30,311 |
| ลีดส์ยูไนเต็ด | Leeds | Elland Road | 39,460 |
| เลสเตอร์ซิตี | Leicester | King Power Stadium | 32,500 |
| มิดเดิลส์เบรอ | Middlesbrough | Riverside Stadium | 34,988 |
| มิลล์วอลล์ | South Bermondsey, London | The Den | 20,146 |
| นอตทิงแฮมฟอเรสต์ | Nottingham | City Ground | 30,576 |
| ปีเตอร์โบโรยูไนเต็ด | Peterborough | London Road Stadium | 15,460 |
| เชฟฟิลด์เวนสเดย์ | Sheffield | Hillsborough | 39,812 |
| วัตฟอร์ด | Watford | Vicarage Road | 17,477 |
| วูล์ฟเวอร์แฮมป์ตันวันเดอเรอส์ | Wolverhampton | Molineux | 31,700 |
ตารางคะแนน

| อันดับ  | สโมสร  | แข่ง  | ชนะ  | เสมอ  | แพ้  | ได้  | เสีย  | ผลต่าง  | คะแนน  | Promotion หรือ ตกชั้น  |
| --- | --- | --- | --- | --- | --- | --- | --- | --- | --- | --- |
| 1 | คาร์ดิฟฟ์ซิตี (C) (P) | 46 | 25 | 12 | 9 | 72 | 45 | +27 | 87 | เลื่อนชั้นไปสู่ พรีเมียร์ลีก ฤดูกาล 2013–14  |
| 2 | ฮัลล์ซิตี (P) | 46 | 24 | 7 | 15 | 61 | 52 | +9 | 79 | เลื่อนชั้นไปสู่ พรีเมียร์ลีก ฤดูกาล 2013–14  |
| 3 | วอตฟอร์ด (Q) | 46 | 23 | 8 | 15 | 85 | 58 | +27 | 77 | ได้รับคัดเลือกไปเล่นใน แชมเปียนชิพ เพลย์ออฟส์  |
| 4 | ไบรตันแอนด์โฮฟอัลเบียน (Q) | 46 | 19 | 18 | 9 | 69 | 43 | +26 | 75 | ได้รับคัดเลือกไปเล่นใน แชมเปียนชิพ เพลย์ออฟส์  |
| 5 | คริสตัลพาเลซ (Q) | 46 | 19 | 15 | 12 | 73 | 62 | +11 | 72 | ได้รับคัดเลือกไปเล่นใน แชมเปียนชิพ เพลย์ออฟส์  |
| 6 | เลสเตอร์ซิตี (Q) | 46 | 19 | 11 | 16 | 71 | 48 | +23 | 68 | ได้รับคัดเลือกไปเล่นใน แชมเปียนชิพ เพลย์ออฟส์  |
| 7 | โบลตันวันเดอเรอส์ | 46 | 18 | 14 | 14 | 69 | 61 | +8 | 68 |  |
| 8 | นอตทิงแฮมฟอเรสต์ | 46 | 17 | 16 | 13 | 63 | 59 | +4 | 67 |  |
| 9 | ชาร์ลตันแอธเลติก | 46 | 17 | 14 | 15 | 65 | 59 | +6 | 65 |  |
| 10 | ดาร์บีเคาน์ตี | 46 | 16 | 13 | 17 | 65 | 62 | +3 | 61 |  |
| 11 | เบิร์นลีย์ | 46 | 16 | 13 | 17 | 62 | 60 | +2 | 61 |  |
| 12 | เบอร์มิงแฮมซิตี | 46 | 15 | 16 | 15 | 63 | 69 | −6 | 61 |  |
| 13 | ลีดส์ยูไนเต็ด | 46 | 17 | 10 | 19 | 57 | 66 | −9 | 61 |  |
| 14 | อิปสวิชทาวน์ | 46 | 16 | 12 | 18 | 48 | 61 | −13 | 60 |  |
| 15 | แบล็กพูล | 46 | 14 | 17 | 15 | 62 | 63 | −1 | 59 |  |
| 16 | มิดเดิลส์เบรอ | 46 | 18 | 5 | 23 | 61 | 70 | −9 | 59 |  |
| 17 | แบล็กเบิร์นโรเวอส์ | 46 | 14 | 16 | 16 | 55 | 62 | −7 | 58 |  |
| 18 | เชฟฟิลด์เวนสเดย์ | 46 | 16 | 10 | 20 | 53 | 61 | −8 | 58 |  |
| 19 | ฮัดเดอส์ฟีลด์ทาวน์ | 46 | 15 | 13 | 18 | 53 | 73 | −20 | 58 |  |
| 20 | มิลล์วอลล์ | 46 | 15 | 11 | 20 | 51 | 62 | −11 | 56 |  |
| 21 | บาร์นสลีย์ | 46 | 14 | 13 | 19 | 56 | 70 | −14 | 55 |  |
| 22 | ปีเตอร์โบโรยูไนเต็ด (R) | 46 | 15 | 9 | 22 | 66 | 75 | −9 | 54 | ตกชั้นสู่ ฟุตบอลลีกวัน ฤดูกาล 2013–14  |
| 23 | วุลเวอร์แฮมป์ตันวันเดอเรอส์ (R) | 46 | 14 | 9 | 23 | 55 | 69 | −14 | 51 | ตกชั้นสู่ ฟุตบอลลีกวัน ฤดูกาล 2013–14  |
| 24 | บริสตอลซิตี (R) | 46 | 11 | 8 | 27 | 59 | 84 | −25 | 41 | ตกชั้นสู่ ฟุตบอลลีกวัน ฤดูกาล 2013–14  |
อัปเดตล่าสุด 4 พฤษภาคม 2013
แหล่งข้อมูล: BBC Sport
กฎการจัดอันดับ: 
1) คะแนน; 2) ผลต่างประตู; 3) ประตูรวม
(C) = ชนะเลิศ; (R) = ตกชั้น; (P) = เลื่อนชั้น; (O) = ผู้ชนะจากรอบคัดเลือก; (A) = ผ่านเข้ารอบต่อไป
ใช้ได้เฉพาะเมื่อฤดูกาลยังไม่สิ้นสุด: 
(Q) = ได้รับคัดเลือกเข้าแข่งขันในระยะของทัวร์นาเมนต์ที่ระบุ; (TQ) = ได้รับคัดเลือกเข้าแข่งขัน แต่ยังไม่อยู่ในระยะที่ระบุ; (DQ) = ถูกตัดสิทธิ์จากทัวร์นาเมนต์
วัดหูช้าง (จังหวัดนนทบุรี)

| วัดหูช้าง |
| --- | --- |

ที่ตั้ง: เลขที่ 39 หมู่ที่ 1 ถนนบางคูเวียง ตำบลบางคูเวียง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
พระประธาน: พระพุทธนิมิตรกิจจานุการ
เจ้าอาวาส: พระครูสุวรรณโชติวุฒิ (ทองใบ ขนฺติโก)
 สถานีย่อยพระพุทธศาสนา
วัดหูช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านบางคูเวียง ตำบลบางคูเวียง อำเภอบางกรวย จังหวัดนนทบุรี
วัดหูช้างเดิมเป็นวัดร้าง เข้าใจว่าสร้างขึ้นในสมัยอยุธยา แหล่งข้อมูลของกรมการศาสนาระบุว่าตั้งวัดเมื่อ พ.ศ. 2329 วัดได้รับการปฏิสังขรณ์ในสมัยพระครูวิหารกิจจานุการ (ปาน โสนนฺโท) อดีตเจ้าอาวาสวัดบางนมโค พระนครศรีอยุธยา ท่านได้ออกธุดงค์มาเยี่ยมลูกหลานของท่านที่ย้ายจากจังหวัดพระนครศรีอยุธยามาอาศัยอยู่ที่ย่านนี้ และได้พบซากเจดีย์เก่าสมัยอยุธยา เห็นว่าที่นี่เหมาะแก่การสร้างวัดจึงได้บอกบุญเชิญชวนลูกหลานของท่านและชาวบ้านในละแวกใกล้เคียงให้ช่วยกันสร้างเป็นวัดขึ้นอีกครั้ง สิ่งก่อสร้างสมัยอยุธยาที่หลงเหลือ เช่น วิหาร เจดีย์ เป็นต้น
หลวงพ่อปานได้สร้างอุโบสถและกุฏิทรงไทย รวมถึงได้หล่อพระประธานเพื่อประดิษฐานในอุโบสถ มีนามว่า พระพุทธนิมิตรกิจจานุการ เมื่อสร้างวัดเสร็จ ท่านได้แต่งตั้งศิษย์ของท่านคือหลวงพ่อจวนและหลวงพ่อแจ่มขึ้นเป็นเจ้าอาวาสมาปกครองวัด ต่อมาในสมัยหลวงปู่กี๋เป็นเจ้าอาวาส วัดมีสภาพทรุดโทรมและขาดการพัฒนา ท่านจึงบูรณะวัดรวมถึงอุโบสถขึ้นใหม่โดยใช้เงินทำบุญของผู้ที่หมายปองปลัดขิก จนมีคำพูดว่า ปลัดขิกสร้างโบสถ์ ส่วนกุฏิและสิ่งก่อสร้างที่สร้างด้วยไม้เป็นไม้ที่ล่องซุงตามแม่น้ำมาจากจังหวัดตาก วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515
วัดหูช้างมีเกจิอาจารย์ผู้เรืองปัญญาและอาคมต่อเนื่องกันมานานนับร้อยปี เริ่มตั้งแต่พระอุปัชฌาย์จวน (หลวงพ่อจวน) พระอธิการแจ่ม (หลวงพ่อแจ่ม) พระครูกิตตินนทคุณ (หลวงปู่กี๋) และพระครูสุวรรณโชติวุฒิ (ทองใบ ขนฺติโก หรือหลวงปู่ตี๋)
วัดห้วยตะโก (จังหวัดนครปฐม)

| วัดห้วยตะโก |
| --- | --- |

ที่ตั้ง: เลขที่ 1 หมู่ที่ 2 ทางหลวงแผ่นดินหมายเลข 3234 ตำบลพะเนียด อำเภอนครชัยศรี จังหวัดนครปฐม 73120
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อหิน
เจ้าอาวาส: พระครูสังฆรักษ์ไพบูลย์ กตปุญฺโญ
 สถานีย่อยพระพุทธศาสนา
วัดห้วยตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านห้วยตะโก ตำบลพะเนียด อำเภอนครชัยศรี จังหวัดนครปฐม
วัดห้วยตะโกเป็นวัดเก่าแก่ ไม่พบประวัติความเป็นมาที่แน่ชัด ข้อมูลของกรมการศาสนาระบุว่าตั้งวัดเมื่อ พ.ศ. 2342 แต่จากหลักฐานทางโบราณวัตถุที่พบในวัดสันนิษฐานกันว่าน่าจะสร้างในสมัยอู่ทอง โดยดูจากลวดลายของใบเสมาหินทรายแดงแกะสลักที่อยู่รอบอุโบสถหลังเก่าของวัด วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
หลักฐานที่พบคือพระพุทธรูปปางห้ามสมุทรจำนวน 1 องค์ อยู่ในอิริยาบถประทับยืนบนฐานบัว ลงรักปิดทองทั่วทั้งองค์ จากประวัติกล่าวว่าอัญเชิญมาจากวัดโคกมะขาม (ร้าง) เดิมน่าจะเป็นพระพุทธรูปปางแสดงธรรมในพุทธศิลปะแบบทวารวดี แต่ได้ชำรุดไปและคงเหลือเพียงบางส่วน จึงมีการต่อเติมในภายหลังทั้งพระเศียร พระกร และส่วนฐานพระ ปัจจุบันเป็นที่เคารพสักการะของพุทธศาสนิกชนในนาม หลวงพ่อหิน
พระครูสังฆรักษ์ไพบูลย์ กตปุญฺโญ เจ้าอาวาส มีความคิดอยากที่จะอนุรักษ์ศิลปวัฒนธรรมพื้นบ้านของไทยจึงได้ริเริ่มจัดตั้งพิพิธภัณฑ์พื้นบ้านวัดห้วยตะโกขึ้นมา ท่านยังสนใจศิลปะเขมร จึงมีแนวคิดที่จะผสมผสานรูปแบบศิลปะดังกล่าวเข้ามาไว้ในวัดโดยเฉพาะอุโบสถหลังใหม่ โดยนำแนวคิดมาจากบรรณาลัยของปราสาทหินพนมรุ้ง
ฟุตบอลโลก 2018 รอบคัดเลือก โซนยุโรป – กลุ่ม อี

การแข่งขัน ฟุตบอลโลก 2018 รอบคัดเลือก โซนยุโรป กลุ่ม อี เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: โรมาเนีย, เดนมาร์ก, โปแลนด์, มอนเตเนโกร, อาร์มีเนีย, และ คาซัคสถาน.
การจับสลากแบ่งสาบสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK (UTC+3), ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย.